रत्नेश्वर लाल कायस्थ
रत्नेश्वर लाल कायस्थ (जन्म ३ मे १९४४) एक नेपाली राजनीतिज्ञ तथा वर्तमान मधेश प्रदेशको प्रदेश प्रमुख हुन् । उनलाई नेपाल सरकारले सन् २०१८ जनवरी १७ का दिन सो जिम्मेवारी तोकेको हो । उनले सन् २०१८ जनवरी १९ का दिन प्रदेश प्रमुखको रूपमा सपथ ग्रहण गरेका हुन् ।

प्रदेश प्रमुख बन्नु पूर्व उनी नेपालको कृषि मन्त्रालयका सचिव तथा जलस्रोत विभागका महासचिवको रूपमा कार्य गरेका थिए । कायस्थले आफ्नो राजनीतिक जीवनको सुरुवात सन् २००४ मा सङ्घीय समाजवादी फोरम, नेपालको सदस्यता लिएर गरेका थिए ।

प्रारम्भिक जीवन र शिक्षा
रत्नेश्वर लाल कायस्थको जन्म सन् १९४४ मे ३ को दिन महोत्तरी जिल्लाको सुगा भवानीपट्टीमा (हाल जलेश्वर) बुवा लाल किशोर लाल र आमा अचकमणीको कोखबाट भएको थियो । वहाँको बुवा माध्यमिक विद्यालयका शिक्षक थिए । वहाँले जलेश्वर स्थित लक्ष्मीचन्द उच्च माध्यमिक विद्यालयबाट प्रवेशिका परीक्षा (एसएलसी) प्रथम श्रेणीमा उतिर्ण गरे त्यसपछि उनले काठमाडौंमा रहेको त्रिचन्द्र कलेजबाट विज्ञान विषय राखेर प्रवीणता प्रमाण पत्र र स्नातक स्तरको पढाई (बिटेक) सके । उनले उच्च शिक्षा प्राप्त गर्न भारतको आइआइटी खडगपुर र लन्डन स्थित इम्पेरियल कलेज गएका थिए ।

प्रशासनिक सेवा करियर
सन् १९६४ मा कायस्थले नेपालको प्रशासनिक सेवा इन्जिनियरको रूपमा थालेका थिए ।

सन्दर्भ सामग्रीहरू

बाह्य कडीहरू

सन् १९४४ मा जन्म
नेपाली राजनीतिज्ञहरू
मधेश प्रदेशका प्रदेश प्रमुखहरू